# Vall dels Guèisers

La Vall dels Guèisers (en rus: Долина гейзеров, Dolina Geiserov) és un camp de guèisers situat a la Península de Kamtxatka, Rússia, a l'extrem est de l'Extrem Orient rus. Aquesta conca de 6 km de longitud, amb uns noranta guèisers i moltes fonts termals, comprèn la segona concentració de guèisers més gran del món, predominantment ubicats a la riba esquerra del cabalós riu Geysernaya, què rep les aigües geotèrmiques de l'estratovolcà relativament jove Kikhpinitx. S'hi han registrat temperatures de 250 °C a 500 metres a sota de la caldera. Forma part del Parc Natural de Kronotski, que, al seu torn, ha estat incorporat a l'indret declarat Patrimoni de la Humanitat anomenat «Volcans de Kamtxatka». És difícil d'arribar a la vall; l'helicòpter és l'únic mitjans de transport que ho permet.

## Història

Els guèisers "polsants" de Kamtxatka van ser descoberts per una científica local, Tatiana Ustínova, el 1941. Va publicar els seus resultats catorze anys més tard, tot i que no hi va haver gaire exploració de la zona fins al 1972. A mitjan anys 1960 es va fer una enquesta sistemàtica, i es va introduir un sistema de monitor automàtic el 1990. Més de trenta guèisers van rebre noms; entre els quals es trobava el guèiser Gegant (Velikan), capaç de produir un raig d'aigua que arribava fins a 40 metres. Des de la dècada de 1980, la zona va ser promoguda per la URSS entre els imants turístics de Kamtxatka i l'Extrem Orient rus. Els turistes estrangers van ser autoritzats a entrar a la vall el 1991. Uns 3.000 turistes visiten l'indret cada any.

## Colada de fang del 2007

El 3 de juny de 2007, una massiva colada de fang va inundar dos terços de la vall. Oleg Mitvol, del Servei de Supervisió de Recursos Naturals de Rússia, va dir que "hem estat testimonis d'un esdeveniment natural únic, però les conseqüències de tal catàstrofe natural són irreversibles". La UNESCO també va expressar la seva profunda preocupació pel tema. «Això és tràgic per a la humanitat, car hem perdut una de les grans meravelles naturals del món», va comentar el portaveu del Fons Mundial per la Natura. El 5 de juny es va informar que s'estava formant un llac termal sobre la vall. L'esllavissament es va produir mentre es filmava el documental Wild Russia; presenta imatges d'abans i després del desastre.
L'abast permanent del canvi encara no és clar, però podria ser inferior del que es pensava en un principi. A partir del 9 de juny de 2007, les aigües han retrocedit una mica, exposant algunes de les funcions submergides. El guèiser Gegant (Velikan), un dels més grans del camp, no va quedar completament enterrat durant l'esllavissament i recentment s'ha observat que roman actiu.

## Vegeu també

* Parc Nacional de Yellowstone

## Referències

* ↑ Waltham, T «A guide to the volcanoes of the southern Kamchatka, Russia» (en anglès). Proceedings of the Geologists' Association, 112, 2001, pàg. 67–78. Arxivat de l'original el 2011-07-19. DOI: 10.1016/s0016-7878(01)80051-1 [Consulta: 30 novembre 2018]. Arxivat 2011-07-19 a Wayback Machine.
* ↑ «Natural Wonder of the World Transformed within Hours, says World Wildlife Fund» (en anglès). earthtimes.com, 04-06-2007 [Consulta: 5 juny 2007]. Arxivat 2012-07-30 at Archive.is «Còpia arxivada». Arxivat de l'original el 2012-07-30. [Consulta: 30 novembre 2018].
* ↑ «Mudslide fully changes terrain in Kamchatka’s Valley of Geysers» (en anglès). ITAR-TASS, 03-06-2007 [Consulta: 5 juny 2007].
* ↑ Mehta, Aalok «Photo in the News: Russia's Valley of the Geysers Lost in Landslide» (en anglès). National Geographic, 05-06-2007 [Consulta: 7 juny 2007].
* 1 2 Heintz, Jim «Massive landslide destroys natural wonder of Russia's Valley of Geysers» (en anglès). Independent, 05-06-2007 [Consulta: 5 juny 2007]. Arxivat 2007-06-07 a Wayback Machine. «Còpia arxivada». Arxivat de l'original el 2007-06-07. [Consulta: 30 novembre 2018].
* ↑ Official site of the World Heritage Centre (anglès)
* ↑ Harding, Luke «Mudslide fully changes terrain in Kamchatka’s Valley of Geysers» (en anglès). Guardian Unlimited, 05-06-2007 [Consulta: 5 juny 2007].
* ↑ Shpilenok, Igor «juny 2007 Special release – The Natural Disaster at the Valley of the Geysers» (en anglès). , 09-06-2007 [Consulta: 9 juny 2007]. Arxivat 2008-04-12 a Wayback Machine. «Còpia arxivada». Arxivat de l'original el 2007-05-13. [Consulta: 30 novembre 2018].

## Bibliografia addicional

* Устинова, Т. И.. Камчатские гейзеры / Guèisers de Kamtxatka (en rus). Moscou: Publicador estatal de literatura geogràfica, 1955, p. 119 pp. (Traducció de Google en català)
* Diana Gealdhill, 'Kamchatka', Odyssey Books, 2007.

## Enllaços externs

* «Valley Of Geysers, Kamchatka». (anglès)
* Vall dels Guèisers – què va passar realment, Leonov i Leonov, Institut de Vulcanologia i Sismologia, branca de l'Orient lluntà de l'Acadèmia de Ciències russa, 10 de juny de 2007 (anglès) (rus)